**Temeljem članka 27. Statuta Zavoda za hitnu medicinu Virovitičko-podravske županije, a u skladu s Obavijesti Ministarstva zdravstva o raspisivanju natječaja za specijalističko usavršavanje doktora medicine financirano iz sredstava EU fondova (Klasa: 501-02/16-01/02, Ur.broj: 534-03-1-1/4-17-30), Pravilnika o specijalističkom usavršavanju doktora medicine („Narodne novine“ br. 100/11., 133/11., 54/12., 49/13., 139/14., 116/15., 62/16., 69/16. i 06/17.) te Pravilnika o mjerilima za prijam specijalizanata („Narodne novine“ br. 83/15.), ravnateljica Zavoda za hitnu medicinu Virovitičko-podravske županije raspisuje:**

**J A V N I N A T J E Č A J**

za prijam specijalizanata radi upućivanja na specijalističko usavršavanje iz:

**HITNE MEDICINE – 1 izvršitelj (m/ž)**

Opći uvjeti koje pristupnik za odobravanje specijalizacije mora ispunjavati:

-       zdravstveni radnik sa završenim integriranim preddiplomskim i diplomskim studijem zdravstvenog usmjerenja - doktor medicine

-       odobrenje za samostalan rad

Posebni uvjeti koje pristupnik za odobravanje specijalizacije mora ispunjavati:

- vozačka dozvola B kategorije

Pristupnici su obvezni uz prijavu na natječaj priložiti sljedeću dokumentaciju:

- vlastoručno potpisanu zamolbu

-       životopis

-       presliku domovnice  i osobne iskaznice (obje strane)

-       presliku rodnog lista

-       presliku diplome o završenom obrazovanju

- presliku dokaza o položenom vozačkom ispitu B kategorije

-       elektronički zapis (ili potvrda) izdano od strane Hrvatskog zavoda za mirovinsko osiguranje o evidentiranom radnom stažu

-       uvjerenje nadležnog suda da se protiv podnositelja prijave ne vodi kazneni postupak, ne starije od šest (6) mjeseci (original ili ovjerena preslika)

-       presliku potvrde o položenome stručnom ispitu

-       presliku odobrenja za samostalan rad (licenca)

-       presliku prijepisa položenih ispita na studiju

-       presliku potvrde o općem prosjeku ocjena tijekom studija te duljini trajanja studija

-       presliku nagrada za vrijeme studija

-       presliku potvrde o statusu poslijediplomskog doktorskog studija

-       popis objavljenih radova i preslike radova

-       presliku ugovora o radu ako je pristupnik radio u primarnoj zdravstvenoj zaštiti

Sukladno čl. 13. Zakona o ravnopravnosti spolova na natječaj se mogu javiti osobe oba spola.

Rok za podnošenje prijave na natječaj je osam (8) dana od dana objave natječaja u „Narodnim novinama“.

Nepotpune i nepravodobne prijave neće se razmatrati.

Povjerenstvo će u roku od petnaest (15) dana od dana završetka roka za prijavu na natječaj, a prije provođenja razgovora s pristupnicima, na oglasnoj ploči  i web stranici Zavoda za hitnu medicinu Virovitičko-podravske županije objaviti listu pristupnika s istaknutim bodovima koje su stekli prema pojedinom mjerilu.

S pristupnicima koji ispunjavaju formalne uvjete iz natječaja i koji su podnijeli urednu prijavu sa svim traženim dokazima o ispunjavanju uvjeta iz natječaja obaviti će se razgovor u roku od trideset (30) dana od isteka roka za prijavu na natječaj.

Pristupnicima će poziv za razgovor biti upućen putem elektroničke pošte, stoga je potrebno u prijavi naznačiti i e-mail adresu pristupnika, a termini razgovora biti će objavljeni na oglasnoj ploči i web stranici Zavoda za hitnu medicinu Virovitičko-podravske županije.

Odluka o izboru specijalizanata objaviti će se na oglasnoj ploči i web stranici Zavoda za hitnu medicinu Virovitičko-podravske županije u roku od dvadeset (20) dana od dana razgovora s Povjerenstvom za izbor specijalizanata.

S izabranim pristupnikom zaključuje se ugovor o međusobnim pravima i obvezama.

Ako pristupnik ostvaruje pravo prednosti prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Pristupnici koji ostvaruju pravo prednosti dokazuju to preslikom rješenja ili potvrdom o priznatom statusu (prema Zakonu o pravima hrvatskih branitelja iz Domovinskog rata i članova njihovih obitelji, „Narodne novine“ br. 174/04., 92/25., 02/07., 107/07., 65/09., 137/09., 164/10., 55/11., 140/12., 19/13., 33/13., 148/13. i 92/14.).

Pristupnici koji ostvaruju prednost dužni su dostaviti i potvrdu o nezaposlenosti Hrvatskog zavoda za zapošljavanje izdanom u vrijeme trajanja ovog natječaja, te dokaz iz kojeg je vidljivo na koji način im je prestao radni odnos kod posljednjeg poslodavca (ugovor, rješenje, odluka i sl.).

Zavod za hitnu medicinu Virovitičko-podravske županije zadržava pravo poništenja natječaja bez obveze obrazlaganja svoje odluke i bez ikakve odgovornosti prema pristupnicima.

Prijave na natječaj s potrebnim dokazima o ispunjavanju uvjeta dostavljaju se na adresu: Zavod za hitnu medicinu Virovitičko-podravske županije, 33 000 Virovitica, Ljudevita Gaja 21, s naznakom: „Za natječaj za specijalizaciju iz hitne medicine“.

**Ur.broj: 2189-83/01-812/2017.**

**U Virovitici dana 09.05.2017. godine**

**Ravnateljica:**

**Marijana Banjavčić, dipl.iur.**